નવો ગ્રહ છે એ કેમ ખબર પડે? તેનું અંતર તો અબજો કિલોમીટર દૂર છે. વિજ્ઞાાનીઓ પાસે ગ્રહોની હાજરી પારખવા માટે પાંચ પદ્ધતિ છે. ડોપ્લર ઈફેક્ટ, રેડિયો કિરણો દ્વારા ઓળખાણ, કોઈ ગ્રહ આગળથી અજાણ્યો ગ્રહ પસાર થાય ત્યારે વપરાતી ટ્રાન્ઝિટ મેથડ, સીધી જ નવા ગ્રહની તસવીર મળી આવે અને ગુરુત્વાકર્ષણની માપણી. બ્રહ્માંડમા ફેલાયેલા ગુરુત્વીય મોજાંઓના અભ્યાસ માટે વિજ્ઞાાનીઓ પાસે આઈન્સ્ટાઈની થિયરી છે જ. એ થિયરી પ્રમાણે કોઈ વિશાળ ગ્રહની નજીકથી પસાર થતી વખતે ગુરુત્વાકર્ષણના મોજાં વળાંક લે છે. એ વળાંકના આધારે ખબર પડી આવે કે નજીકમાં કોઈ મોટો ગ્રહ છે.